pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วันสุดท้ายของการใช้จ่ายในโครงการคนละครึ่ง ระยะที่ 5
วันจันทร์ที่ 31 ตุลาคม 2565
วันสุดท้ายของการใช้จ่ายในโครงการคนละครึ่ง ระยะที่ 5
วันนี้ (วันจันทร์ที่ 31 ตุลาคม 2565) เป็นวันสิ้นสุดโครงการคนละครึ่ง ระยะที่ 5 ซึ่งผู้ได้รับสิทธิทุกรายสามารถใช้จ่ายได้ภายในวันนี้จนถึงเวลา 22.59 น. โดย ณ วันอาทิตย์ที่ 30 ตุลาคม 2565 มีจํานวนผู้ใช้สิทธิครบวงเงินโครงการ 800 บาทแล้ว จํานวน 11.08 ล้านคน
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง กล่าวว่า วันนี้ (วันจันทร์ที่ 31 ตุลาคม 2565) เป็นวันสิ้นสุดโครงการคนละครึ่ง ระยะที่ 5 ซึ่งผู้ได้รับสิทธิทุกรายสามารถใช้จ่ายได้ภายในวันนี้จนถึงเวลา 22.59 น. โดย ณ วันอาทิตย์ที่ 30 ตุลาคม 2565 มีจํานวนผู้ใช้สิทธิครบวงเงินโครงการ 800 บาทแล้ว จํานวน 11.08 ล้านคน หรือคิดเป็นร้อยละ 46.12 ของผู้ใช้สิทธิทั้งหมด และมีจํานวนผู้ใช้สิทธิใกล้ครบวงเงินโครงการ 800 บาท (วงเงินคงเหลือน้อยกว่า 200 บาท) จํานวน 10.82 ล้านคน หรือคิดเป็นร้อยละ 45.05 ของผู้ใช้สิทธิทั้งหมด จึงขอเชิญชวนผู้ที่ยังมีสิทธิคงเหลือ เร่งใช้จ่ายให้ครบวงเงินโครงการภายในระยะเวลาที่กําหนด
สําหรับความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โฆษกกระทรวงการคลังเผยว่า จากข้อมูลสะสม ณ วันอาทิตย์ที่ 30 ตุลาคม 2565 เวลา 23.00 น. มีผู้ใช้สิทธิทุกโครงการรวม 38.26 ล้านคน และมียอดใช้จ่ายสะสมทั้งสิ้น 42,269.8 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 13.16 ล้านคน และมียอดใช้จ่ายสะสม 5,172.8 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 1.08 ล้านคน และมียอดใช้จ่ายสะสม 392.2 ล้านบาท
3. โครงการคนละครึ่ง ระยะที่ 5 มีผู้ใช้สิทธิจํานวน 24.02 ล้านคน และมียอดใช้จ่ายรวม 36,704.8 ล้านบาท โดยแบ่งเป็นเงินที่ประชาชนจ่ายจํานวน 18,696.1 ล้านบาท และเงินที่รัฐร่วมจ่ายจํานวน 18,008.7 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 15,313.2 ล้านบาท ร้านธงฟ้า 7,418.1 ล้านบาท ร้าน OTOP 1,767.4 ล้านบาท ร้านค้าทั่วไป 11,564.7 ล้านบาท ร้านบริการ 594.7 ล้านบาท และกิจการขนส่งสาธารณะ 46.7 ล้านบาท สําหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจํานวน 9.71 แสนราย โดยเป็นผู้ประกอบการรายใหม่ 2.33 หมื่นราย
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ไทย-มาเลเซีย เร่งเดินหน้าพัฒนาด่านชายแดนใต้-สะพานข้ามแม่น้ำโก-ลกสองแห่ง จัดคุยคณะทำงาน ธ.ค.นี้
วันศุกร์ที่ 16 กันยายน 2565
ไทย-มาเลเซีย เร่งเดินหน้าพัฒนาด่านชายแดนใต้-สะพานข้ามแม่น้ําโก-ลกสองแห่ง จัดคุยคณะทํางาน ธ.ค.นี้
ไทย-มาเลเซีย เร่งเดินหน้าพัฒนาด่านชายแดนใต้-สะพานข้ามแม่น้ําโก-ลกสองแห่ง จัดคุยคณะทํางาน ธ.ค.นี้
วันที่ 16 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลไทยและมาเลเซียเห็นชอบร่วมกันในการพัฒนาโครงสร้างพื้นฐานและระบบการคมนาคมขนส่งเชื่อมต่อไทยและมาเลเซียในพื้นที่จังหวัดชายแดนภาคใต้ ซึ่งในช่วงปลายเดือนสิงหาคม 2565 ที่ผ่านมา รัฐมนตรีอาวุโสและรัฐมนตรีว่าการกระทรวงโยธาธิการมาเลเซีย (Ministry of Works) ได้เดินทางเยือนประเทศไทย เพื่อติดตามความคืบหน้าพร้อมร่วมหารือกับฝ่ายไทย โดยเฉพาะประเด็นการพัฒนาโครงสร้างพื้นฐานตามแนวชายแดนไทย – มาเลเซีย อาทิ โครงการก่อสร้างสะพานข้ามแม่น้ําโกลก ซึ่งเป็นโครงการภายใต้ข้อตกลงความร่วมมือแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (Idonesia-Malaysia-Thailand Growth Triangle: IMT-GT)
โดยจะมีการก่อสร้างสะพานข้ามแม่น้ําโก-ลก ที่อ.สุไหง-โกลก (สุไหงโก-ลก - รันเตาปันยัง) แห่งที่ 2 คู่ขนานกับสะพานเดิม โดยฝ่ายมาเลเซียรับผิดชอบออกแบบ รายละเอียด และอีกสะพาน ที่อําเภอตากใบ (ตากใบ – เปิงกาลันกูโบร์) ซึ่งมีแนวเส้นทางจุดเริ่มต้นที่สามแยกตากใบ เป็นสามแยกจุดตัดของฝั่งประเทศไทย สิ้นสุดทางหลวงของประเทศมาเลเซีย มีระยะทาง 11 กิโลเมตร ออกแบบเป็นถนน 4 – 6 ช่อง ถนน ซึ่งจะเป็นการอํานวยความสะดวกในเรื่องการคมนาคมและการค้าชายแดน รวมทั้งรองรับนักท่องเที่ยวระหว่างประเทศที่มีเพิ่มสูงขึ้น ทั้งนี้ สะพานข้ามแม่น้ําโก-ลก จุดปัจจุบัน มีความคับแคบไม่สะดวกต่อการตอบสนองการเติบโตทางเศรษฐกิจและการเดินทางของประชาชนและนักท่องเที่ยวของทั้ง 2 ประเทศที่ในแต่ละวันมีเป็นจํานวนมาก มากไปกว่านั้น ทั้งสองประเทศยังมีโครงการเชื่อมด่านศุลกากรสะเดาแห่งที่สอง-ด่านบูกิตกายูฮิตัม และโครงการพัฒนาเส้นทางเชื่อมโยง จังหวัดสตูล-รัฐเปอร์ลิส มาเลเซีย ซึ่งในอนาคตคาดว่าจะมีการจัดทํา MOU ร่วมกันต่อไป
นางสาวรัชดา กล่าวต่อว่า รัฐมนตรีอาวุโสและรัฐมนตรีว่าการกระทรวงโยธาธิการมาเลเซีย จะเร่งนําขอเสนอของฝ่ายไทยไปเรียนนายกรัฐมนตรีมาเลเซียและคณะรัฐมนตรีต่อไป โดยมาเลเซียพร้อมเร่งรัดการดําเนินในรายละเอียดให้มีความคืบหน้าโดยเร็วที่สุด รวมถึงการสร้างถนนเชื่อมต่อด่านศุลกากรสะเดาแห่งใหม่ - ด่านศุลกากรบูกิตกายูฮิตัม มาเลเซีย ที่จะร่วมกันจัดการประชุมคณะผู้เชี่ยวชาญด้านเทคนิค (Expert Working Group: EWG) ไทย – มาเลเซีย ครั้งที่ 2 ในเดือนธันวาคม เพื่อให้สามารถเปิดใช้ด่านศุลกากรแห่งใหม่ได้โดยเร็ว
“รัฐบาลทั้งสองประเทศมีความเชื่อมั่นว่า โครงการเหล่านี้จะนําไปสู่การขยายตัวทางการค้า การท่องเที่ยว รวมถึงสนับสนุนให้มีการแลกเปลี่ยนในระดับประชาชนมากขึ้น ซึ่งจะส่งเสริมความเชื่อมโยงระหว่างเขตเศรษฐกิจพิเศษบริเวณชายแดนของทั้งสองประเทศ เกินประโยชน์ร่วมกันอย่างยั่งยืน” นางสาวรัชดา กล่าว
...............................
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 6 ปี
วันศุกร์ที่ 16 กันยายน 2565
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 6 ปี
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 6 ปี
เมื่อวันที่ 16 กันยายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีจุดธูป เทียน ถวายเครื่องราชสักการะองค์ท้าวมหาพรหม ณ บริเวณศาลพระพรหม ศูนย์ราชการเฉลิมพระเกียรติ 80 พรรษา เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 6 ปี โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวง และหัวหน้าหน่วยงานในสังกัดเข้าร่วมงานอย่างพร้อมเพรียงกัน จากนั้นได้เดินทางไปในพิธีเจริญพระพุทธมนต์ ร่วมถวายจตุปัจจัยเครื่องไทยธรรมและถวายภัตตาหารเพล (ถวายปิ่นโต) แด่พระสงฆ์ ณ ชั้น 9 กระทรวงดิจิทัลเพื่อเศรษฐกิจและสังคม
***************************
รัฐบาลไทย-ข่าวทำเนียบรัฐบาล-นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานเปิด “โครงการบูรณาการสร้างมาตรการความปลอดภัยในการใช้รถราชการ ระยะที่ 1”
วันศุกร์ที่ 23 กันยายน 2565
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานเปิด “โครงการบูรณาการสร้างมาตรการความปลอดภัยในการใช้รถราชการ ระยะที่ 1”
...
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานในพิธีเปิด “โครงการบูรณาการสร้างมาตรการความปลอดภัยในการใช้รถราชการ ระยะที่ 1” ณ สํานักงานขนส่งจังหวัดขอนแก่น สาขาอําเภอบ้านไผ่ พร้อมด้วยนายเชวงศักดิ์ เร่งไพบูลย์วงษ์ ที่ปรึกษารัฐมนตรีช่วยว่าการกระทรวงคมนาคม โดยมี นายเสกสม อัครพันธุ์ รองอธิบดีกรมการขนส่งทางบก กล่าวรายงาน และ นายกิจจา หมอกเจริญ ปลัดอําเภอบ้านไผ่ นายประสิทธิ์ กล้าทํา ขนส่งจังหวัดขอนแก่น นายสราวุธ เวชกูล หัวหน้าสํานักงานขนส่งจังหวัดขอนแก่น หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน สื่อมวลชน ประชาชนในพื้นที่ ร่วมให้การต้อนรับ ในวันที่ 23 กันยายน 2565
นายวีรศักดิ์ หวังศุภกิจโกศล กล่าวว่า รัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้ให้ความสําคัญและกําหนดนโยบายให้เป็นวาระที่ต้องดําเนินการโดยเร่งด่วนในการแก้ไขปัญหาการเกิดอุบัติเหตุทางถนนและปัญหามลพิษที่เกิดจากฝุ่นละอองขนาดเล็ก PM 2.5 ซึ่งจากการรายงานของสํานักงานขนส่งจังหวัดขอนแก่น ทราบว่าหน่วยราชการภายในจังหวัดมีการ บูรณาการการทํางานร่วมกัน เพื่อมุ่งมั่นที่จะป้องกันและลดปัญหาการเกิดอุบัติเหตุทางถนน และแก้ไขปัญหามลภาวะทางอากาศที่เกิดจากฝุ่นละอองขนาดเล็ก PM 2.5 จากยานพาหนะทางบก ซึ่งมีสาเหตุสําคัญมาจากพฤติกรรมการขับขี่รถและความบกพร่องของตัวรถ โดยเริ่มต้นจากรถของหน่วยงานราชการ เพื่อให้เป็นต้นแบบในการสร้างวัฒนธรรมความปลอดภัยทางถนนและใส่ใจสิ่งแวดล้อม ซึ่งการดําเนินการแก้ไขปัญหาดังกล่าวจะสําเร็จลุล่วงและเกิดประโยชน์สูงสุด ต้องอาศัยความร่วมมือจากหน่วยงานราชการและประชาชนผู้ใช้รถใช้ถนน โดยให้ความสําคัญในการตรวจสอบสภาพตัวรถและอุปกรณ์ส่วนควบของรถให้มีความพร้อมใช้งานได้อย่างปลอดภัย ผู้ขับรถต้องได้รับใบอนุญาตขับรถถูกต้องตรงตามประเภทรถที่ขับขี่และปฏิบัติตามกฎจราจรอย่างเคร่งครัด จะทําให้ช่วยป้องกันและลดการเกิดอุบัติเหตุทางถนนได้อย่างมาก รวมทั้งมีการบํารุงรักษาเครื่องยนต์และระบบการทํางานต่าง ๆ อย่างสม่ําเสมอ เพื่อลดการปล่อยควันดําที่เกิดจากการเผาไหม้ที่ไม่สมบูรณ์ของเครื่องยนต์ อันเป็นสาเหตุหนึ่งของปัญหา PM 2.5 ทั้งนี้ รัฐมนตรีช่วยว่าการกระทรวงคมนาคม ได้มอบหมายให้หน่วยงาน ที่เกี่ยวข้องดําเนินการขยายผลการดําเนินโครงการดังกล่าว ในระยะต่อไปให้ครอบคลุมทั่วพื้นที่จังหวัดขอนแก่น
ในโอกาสนี้ รัฐมนตรีช่วยว่าการกระทรวงคมนาคมได้ลงพื้นที่เพื่อตรวจเยี่ยมและให้กําลังเจ้าหน้าที่ผู้ปฏิบัติงานพร้อมรับฟังความคิดเห็นและความต้องการของประชาชนในพื้นที่อําเภอบ้านไผ่
และอําเภอแวงน้อย จังหวัดขอนแก่น อีกด้วย
รัฐบาลไทย-ข่าวทำเนียบรัฐบาล-พล.อ.ประวิตร รองนายกฯ กำชับหน่วยงานความมั่นคงทุกระดับ เข้มกำกับเจ้าหน้าที่รัฐครอบครองอาวุธ ป้องกันก่อเหตุรุนแรง
วันศุกร์ที่ 7 ตุลาคม 2565
พล.อ.ประวิตร รองนายกฯ กําชับหน่วยงานความมั่นคงทุกระดับ เข้มกํากับเจ้าหน้าที่รัฐครอบครองอาวุธ ป้องกันก่อเหตุรุนแรง
พล.อ.ประวิตร รองนายกฯ กําชับหน่วยงานความมั่นคงทุกระดับ เข้มกํากับเจ้าหน้าที่รัฐครอบครองอาวุธ ป้องกันก่อเหตุรุนแรง
วันนี้ (6 ตุลาคม 2565) พล.อ.คงชีพ ตันตระวาณิชย์ โฆษกประจํารอง นรม.เปิดเผยว่า จากเหตุการณ์เจ้าหน้าที่รัฐ ก่อเหตุใช้อาวุธกับประชาชนที่เกิดขึ้น พล.อ.ประวิตร วงษ์สุวรรณ รอง นรม.กล่าวแสดงความเสียใจกับญาติผู้เสียชีวิตและผู้ได้รับบาดเจ็บทุกราย พร้อมทั้งได้กําชับไปยังหน่วยงานความมั่นคง ให้หัวหน้าหน่วยงานทุกระดับ ให้ความสําคัญทบทวนและกวดขันมาตรการควบคุมกํากับเจ้าหน้าที่รัฐทุกหน่วยงาน ที่ครอบครอง มีและใช้อาวุธให้มากขึ้น
โดยให้พิจารณาเพ่งเล็งเจ้าหน้าที่ที่มีความเครียด หรือมีอาการป่วยจากสภาวะทางจิตประสาท หรือจากปัญหายาเสพติด เพื่อแยกบําบัดรักษาและกํากับให้อยู่ในการดูแลของแพทย์จนปกติ ทั้งนี้ขอให้ความสําคัญไปถึงกระบวนการคัดกรองเข้ารับเข้าราชการ ที่ต้องให้ความสําคัญมากขึ้นกับประวัติบุคคล เพื่อป้องกันมิให้มีการก่อเหตุรุนแรงทางสังคม ซึ่งไม่ควรเกิดขึ้นอีก
รัฐบาลไทย-ข่าวทำเนียบรัฐบาล-สธ. เร่งฉีดวัคซีนโควิดกลุ่มเสี่ยง 608 และเด็กเล็ก ตั้งเป้า 2 ล้านโดส ภายใน ธ.ค. นี้
วันพฤหัสบดีที่ 3 พฤศจิกายน 2565
สธ. เร่งฉีดวัคซีนโควิดกลุ่มเสี่ยง 608 และเด็กเล็ก ตั้งเป้า 2 ล้านโดส ภายใน ธ.ค. นี้
.....
กระทรวงสาธารณสุข เผยขณะนี้สถานการณ์โรคโควิด-19 ของไทย มีแนวโน้มดีขึ้น ผู้ติดเชื้อรายใหม่ รวมถึงผู้เสียชีวิต ค่อย ๆ ลดลง ขณะนี้มีการฉีดวัคซีนไปแล้ว 143.6 ล้านโดส มีผู้ที่ฉีดครบ 2 เข็ม 53.9 ล้านราย คิดเป็น 77.5 % และฉีดเข็มที่ 3 ขึ้นไป 32.3 ล้านราย คิดเป็น 46.5%
.
พร้อมเน้นย้ําความสําคัญวัคซีนยังจําเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 รวมถึงเด็กเล็ก 6 เดือน ถึง 4 ปี ที่เพิ่งเริ่มมีการฉีดวัคซีนโควิด-19 เนื่องจากมีโอกาสติดเชื้อสูงจากคนในครอบครัวที่ออกไปทํากิจกรรมนอกบ้าน ซึ่งการฉีดวัคซีนจะช่วยลดการป่วยอาการหนักและเสียชีวิตได้ โดยสามารถเข้ารับวัคซีนได้ที่สถานพยาบาลใกล้บ้าน
.
ขณะเดียวกัน จะเร่งเดินหน้าจัดกิจกรรม “สัปดาห์แห่งการฉีดวัคซีน” ร่วมกับหน่วยงานภาคีเครือข่ายเชิญชวน ค้นหา ติดตามคนที่ยังไม่ได้ฉีด รวมทั้งอํานวยความสะดวกแก่ผู้รับวัคซีนให้มากที่สุด เช่น บริการฉีดวัคซีนถึงบ้าน ในกลุ่มผู้ป่วยติดบ้าน ติดเตียง ซึ่งหลายจังหวัดเริ่มดําเนินการแล้ว โดยมีเป้าหมายฉีดวัคซีนไม่น้อยกว่า 2 ล้านโดส ภายในเดือน ธ.ค. 65
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ สั่ง กรมโรงงานฯ ดูแลการระบายน้ำทิ้งจากโรงงาน ป้องกันไม่เกิดผลกระทบกับประชาชนช่วงน้ำท่วม
วันพฤหัสบดีที่ 20 ตุลาคม 2565
รัฐมนตรีฯ สุริยะ สั่ง กรมโรงงานฯ ดูแลการระบายน้ําทิ้งจากโรงงาน ป้องกันไม่เกิดผลกระทบกับประชาชนช่วงน้ําท่วม
รัฐมนตรีฯ สุริยะ สั่ง กรมโรงงานฯ ดูแลการระบายน้ําทิ้งจากโรงงาน ป้องกันไม่เกิดผลกระทบกับประชาชนช่วงน้ําท่วม
รัฐบาลไทย-ข่าวทำเนียบรัฐบาล-ปลัด สธ. เผย เหตุการณ์สารเคมีรั่วไหลใน จ.ระยอง ผู้ได้รับผลกระทบ 13 ราย ส่งรักษาที่รพ.ระยอง อาการปลอดภัยแล้ว
วันจันทร์ที่ 17 ตุลาคม 2565
ปลัด สธ. เผย เหตุการณ์สารเคมีรั่วไหลใน จ.ระยอง ผู้ได้รับผลกระทบ 13 ราย ส่งรักษาที่รพ.ระยอง อาการปลอดภัยแล้ว
ปลัดกระทรวงสาธารณสุข เผย เหตุการณ์สารเคมีรั่วไหลจากโรงงานแห่งหนึ่งในจังหวัดระยอง เบื้องต้นมีผู้ได้รับผลกระทบ 13 ราย มีอาการเวียนศีรษะ คลื่นไส้ บ้านหมุน นําส่งรักษาที่โรงพยาบาลระยอง ขณะนี้อาการดีขึ้น แพทย์จะให้กลับบ้านเย็นนี้
ปลัดกระทรวงสาธารณสุข เผย เหตุการณ์สารเคมีรั่วไหลจากโรงงานแห่งหนึ่งในจังหวัดระยอง เบื้องต้นมีผู้ได้รับผลกระทบ 13 ราย มีอาการเวียนศีรษะ คลื่นไส้ บ้านหมุน นําส่งรักษาที่โรงพยาบาลระยอง ขณะนี้อาการดีขึ้น แพทย์จะให้กลับบ้านเย็นนี้ กําชับให้หน่วยงานในพื้นที่เฝ้าระวังผลกระทบต่อสุขภาพประชาชนต่อเนื่อง
บ่ายวันนี้ (17 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ถึงเหตุการณ์สารเคมีรั่วไหลจากโรงงานแห่งหนึ่งในจังหวัดระยอง ว่า ได้รับรายงานเบื้องต้นจากนายแพทย์สาธารณสุขจังหวัดระยอง และสํานักงานป้องกันควบคุมโรคที่ 6 จังหวัดชลบุรี โดยเป็นสารheavy naphtha UN no. 1255 ที่ค้างอยู่ในท่อ เกิดรั่วไหลขณะที่ผู้รับเหมากําลังปฏิบัติงาน เบื้องต้นมีคนงานได้รับสารพิษจํานวน 13 ราย มีอาการเวียนศีรษะคลื่นไส้ บ้านหมุน นําส่งรักษาที่โรงพยาบาลระยอง ขณะนี้ทุกรายอาการดีขึ้น แพทย์จะให้กลับบ้านได้เย็นนี้ ส่วนประชาชนที่อยู่โดยรอบยังไม่มีรายงานว่าได้รับผลกระทบ
นายแพทย์โอภาส กล่าวต่อว่า สารเคมีดังกล่าวอยู่ในกลุ่มhydrocarbon เมื่อเกิดเพลิงไหม้จะทําให้เกิดการระคายเคือง หรือก๊าซพิษทําปฏิกิริยากับน้ําแล้วอาจก่อให้เกิดความร้อนสูง ซึ่งจะเพิ่มความเข้มข้นของไอควันในอากาศเมื่อหายใจเข้าไป หากกลืนกินหรือสัมผัสไอ ฝุ่นหรือสารที่ผิวหนังและตา อาจทําให้เกิดการบาดเจ็บ หรือเกิดแผลไหม้ที่ผิวหนังได้ ซึ่งสํานักงานสาธารณสุขจังหวัดระยองยังคงเฝ้าระวังและติดตามสถานการณ์อย่างใกล้ชิด และประสานสํานักงานป้องกันควบคุมโรคที่ 6 จังหวัดชลบุรี ศูนย์อนามัยที่ 6 ชลบุรี และศูนย์เชี่ยวชาญด้านพิษวิทยา โรงพยาบาลระยอง เฝ้าระวังผลกระทบต่อสุขภาพประชาชน และลงพื้นที่เก็บตัวอย่างสารพิษในสิ่งแวดล้อม พร้อมทั้งให้เจ้าหน้าที่ และ อสม. ลงพื้นที่แนะนําประชาชนรอบ พื้นที่เกิดเหตุด้วย
***************************************** 17 ตุลาคม 2565
รัฐบาลไทย-ข่าวทำเนียบรัฐบาล-รัฐบาลโชว์ส่งออกสินค้าเกษตร-ผลไม้โตต่อเนื่อง พร้อมดัน เสาวรส สละ  สนใบพาย ไปจีน
วันเสาร์ที่ 29 ตุลาคม 2565
รัฐบาลโชว์ส่งออกสินค้าเกษตร-ผลไม้โตต่อเนื่อง พร้อมดัน เสาวรส สละ  สนใบพาย ไปจีน
รัฐบาลโชว์ส่งออกสินค้าเกษตร-ผลไม้โตต่อเนื่อง พร้อมดัน เสาวรส สละ  สนใบพาย ไปจีน
วันที่ 29 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบาย "เกษตรผลิต พาณิชย์ตลาด" ซึ่งเป็นการบูรณาการการทํางานระหว่างกระทรวงพาณิชย์ และกระทรวงเกษตร ทั้งในเรื่องการขยายตลาด หาตลาดใหม่ การพัฒนาคุณภาพสินค้าเกษตร รวมถึงการรักษามาตรการสุขอนามัยให้เป็นไปตามมาตรฐานประเทศผู้ซื้อ ทําให้ในช่วงเวลาที่ผ่านมา ประเทศไทยส่งออกสินค้าเกษตรไปต่างประเทศมีมูลค่าเพิ่มต่อเนื่อง
นางสาวรัชดา กล่าวว่า กระทรวงพาณิชย์ได้รายงานตัวเลขส่งออกหมวดสินค้าเกษตร 9 เดือนแรกของปีนี้ มูลค่า 7 แสนล้านบาท +5.2% เทียบกับช่วงเวลาเดียวกันของปีก่อน สินค้าสําคัญ เช่น ไก่สด แช่เย็น แช่แข็ง และแปรรูป มูลค่า 1 แสนกว่าล้านบาทเพิ่ม +26.9% ผลไม้แช่แข็ง และผลไม้แห้ง มูลค่า 2.3 หมื่นล้านบาท +39.1% ขณะที่ข้าวขยายตัวได้ดี 9 เดือนแรก +23.6% มูลค่ารวม 9.5 หมื่นล้านบาท ตลาดที่ขายได้มากขึ้น เช่น อิรัก เบนิน แองโกลา แคเมอรูน และแคนาดา เป็นต้น
นางสาวรัชดา กล่าวต่อไปว่า ในส่วนการส่งออกผลไม้ไทย 9 เดือนแรก ส่งออก 3.1 ล้านตัน มูลค่า 2.1 แสนล้านบาท เฉพาะที่ส่งไปไปจีนซึ่งเป็นตลาดใหญ่ที่สุดของไทย มีปริมาณสูงถึง 1.7 ล้านตัน สร้างมูลค่ากว่า 1.4 แสนล้านบาท โดยผลไม้สดที่ส่งออก 5 อันดับแรก คือ ทุเรียน มังคุด ลําไย สับปะรด และ ส้มโอ อย่างไรก็ตาม ประเทศไทยยังมีสินค้าพืชที่มีศักยภาพในการส่งออกอีกหลายชนิด อาทิ อินทผลัม เสาวรส สละ และ สนใบพาย ซึ่งเป็นสินค้าพืชที่เป็นที่ต้องการในตลาดจีน ขณะนี้กระทรวงเกษตรอยู่ระหว่างการผลักดันให้มีการส่งออกไปประเทศจีนด้วย
ทั้งนี้ อินทผลัมมีพื้นที่ปลูกทั้งสิ้น 14,000 ไร่ ผลผลิตที่เก็บเกี่ยวได้ 5,000 ตัน มีแหล่งปลูกที่สําคัญที่ กาญจนบุรี นครราชสีมา สุพรรณบุรี ร้อยเอ็ด และบุรีรัมย์ เสาวรสมีพื้นที่ปลูกทั้งสิ้น 6,000 ไร่ ผลผลิตที่เก็บเกี่ยวได้ 3,100 ตัน แหล่งปลูกที่สําคัญที่ เชียงราย เชียงใหม่ เพชรบูรณ์ แม่ฮ่องสอน และบุรีรัมย์สละมีพื้นที่ปลูกทั้งสิ้น 6,000 ไร่ ผลผลิตที่เก็บเกี่ยวได้ 3,100 ตัน แหล่งปลูกที่สําคัญที่ เชียงราย เชียงใหม่ บุรีรัมย์ เพชรบูรณ์ สระแก้วส่วนสนใบพายเป็นไม้ประดับที่มีรูปทรงสวยงาม มีความสําคัญทางเศรษฐกิจ นิยมนําไปปลูกเป็นไม้มงคล หรือทําบอนไซ แหล่งปลูกที่สําคัญคือ สมุทรสาคร นครนายก และสระบุรี มูลค่าการส่งออกไปจีนคาดว่าประมาณ 1,500 ล้านบาทต่อปี
"การส่งออกสินค้าเกษตรสร้างรายได้ให้กับประเทศไทยอย่างมาก และปีนี้เป็นปีที่มีปริมาณและมูลค่าเติบโตอย่างต่อเนื่อง ทั้งพืชผลการเกษตรและสินค้าเกษตรแปรรูป แสดงให้เห็นถึงศักยภาพการเป็นครัวโลกของไทย สามารถผลิตพืชผลเพียงพอทั้งประมาณและมีคุณภาพตามมาตรฐานสากล โดยรัฐบาลมุ่งเน้นเรื่องการยกระดับการผลิต ให้มีการใช้นวัตกรรมทั้งการผลิตและแปรรูป เพื่อประสิทธิภาพและความโดดเด่นของสินค้า รวมถึงภาครัฐต้องเป็นเซลแมนช่วยหาตลาดและอํานวยความสะดวกให้กับภาคเอกชนในการทําธุรกิจระหว่างประเทศ และที่สําคัญ ขอเน้นย้ําให้เกษตรกรและผู้ประกอบการรักษาคุณภาพมาตรฐานการส่งออก โดยปฏิบัติตามเงื่อนไขที่กําหนดอย่างเคร่งครัด เพื่อสร้างความเชื่อมั่นต่อสินค้าไทย " นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ประชุมเตรียมความพร้อมต้อนรับผู้นำเอเปคในส่วนของกระทรวงมหาดไทย พร้อมเชิญประชาชนร่วมเป็นเจ้าบ้านที่ดีในการต้อนรับแขกบ้านแขกเมืองในช่วงที่ไทยเป็นเจ้าภาพกา
วันเสาร์ที่ 5 พฤศจิกายน 2565
รัฐมนตรีว่าการกระทรวงมหาดไทย ประชุมเตรียมความพร้อมต้อนรับผู้นําเอเปคในส่วนของกระทรวงมหาดไทย พร้อมเชิญประชาชนร่วมเป็นเจ้าบ้านที่ดีในการต้อนรับแขกบ้านแขกเมืองในช่วงที่ไทยเป็นเจ้าภาพกา
รัฐมนตรีว่าการกระทรวงมหาดไทย ประชุมเตรียมความพร้อมต้อนรับผู้นําเอเปคในส่วนของกระทรวงมหาดไทย พร้อมเชิญประชาชนร่วมเป็นเจ้าบ้านที่ดีในการต้อนรับแขกบ้านแขกเมืองในช่วงที่ไทยเป็นเจ้าภาพการประชุมเอเปคระหว่างัวนที่ 18 - 19 พ.ย. 65
วันนี้ (4 พ.ย. 65) เวลา 09.00 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมติดตามความคืบหน้าการเตรียมการจัดประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ. 2565 ในส่วนที่เกี่ยวข้องกับกระทรวงมหาดไทย โดยมี นายสุทธิพงษ์ จุลเจริญ ปลัดกระทรวงมหาดไทย นายพรพจน์ เพ็ญพาส รองปลัดกระทรวงมหาดไทย นายโชตินรินทร์ เกิดสม รองปลัดกระทรวงมหาดไทย นายพงษ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา นายศุภมิตร ชิณศรี รองผู้ว่าราชการจังหวัดสมุทรปราการ รักษาราชการแทนผู้ว่าราชการจังหวัดสมุทรปราการ นางวันทนีย์ วัฒนะ รองปลัดกรุงเทพมหานคร ผู้เเทนกรมการปกครอง ผู้แทนกรมป้องกันและบรรเทาสาธารณภัย ผู้เเทนการไฟฟ้านครหลวง ผู้เเทนการไฟฟ้าส่วนภูมิภาค ผู้แทนการประปานครหลวง ผู้เเทนการประปาส่วนภูมิภาค และเจ้าหน้าที่ที่เกี่ยวข้อง เข้าร่วมการประชุม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า วันนี้เป็นการติดตามการเตรียมการจัดประชุมผู้นําเศรษฐกิจเอเปคในส่วนที่กระทรวงมหาดไทยได้รับมอบหมายให้รับผิดชอบ ซึ่งได้มีการประชุมคณะกรรมการระดับชาติเตรียมการจัดประชุมเอเปค 2565 ไปแล้ว โดยมีพลเอก ประยุทธ์ จันทร์โอชา นายกรัฐมนตรี เป็นประธาน และมีภารกิจด้านพิธีการและอํานวยการที่กระทรวงมหาดไทยได้รับมอบหมาย อาทิ การอํานวยความสะดวกการจัดประชุมในด้านต่าง ๆ ทั้งการเดินทาง ความสะอาดและความเรียบร้อยตลอดเส้นทางที่ใช้สัญจร การรักษาความปลอดภัยและการจราจร การเตรียมความพร้อมในการเยี่ยมชมพิพิธภัณฑ์ศิลป์แผ่นดิน ต.เกาะเกิด อ.บางปะอิน จ.พระนครศรีอยุธยา การอํานวยความสะดวกในเรื่องโครงสร้างพื้นฐานทั้งการผลิตกระเเสไฟฟ้าและการสูบจ่ายน้ํา เพื่อสนับสนุนการจัดประชุมผู้นําเขตเศรษฐกิจเอเปค และการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 รวมถึงการเตรียมความพร้อมและแผนเผชิญเหตุเมื่อเกิดเหตุสาธารณภัย การจัดเตรียมวัตถุดิบในการปรุงอาหาร การจัดเตรียมนิทรรศการและการเตรียมการจัดจําหน่ายสินค้า OTOP Premium จากกลุ่มเกษตรกร ผู้ประกอบการผ้าไทย และกลุ่มหัตถศิลป์ หัตถ กรรม จากทั่วประเทศ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวต่อว่า ขอเชิญชวนพี่น้องประชาชน ร่วมเป็นเจ้าบ้านที่ดีในการต้อนรับผู้นําเขตเศรษฐกิจเอเปค และผู้ที่มีส่วนเกี่ยวข้องที่จะมาเข้าร่วมประชุมในช่วงระหว่างวันที่ 18 - 19 พฤศจิกายน 2565 เพื่อสร้างความประทับใจให้แก่กลุ่มผู้นําเอเปค ตลอดจนเป็นการส่งเสริมภาพลักษณ์ที่ดีในสายตาประชาคมโลก นําไปสู่ความเชื่อมั่นจากนานาประเทศดึงดูดกลุ่มทุน และนักท่องเที่ยวเข้ามาภายในประเทศ ช่วยส่งเสริมให้ภาคธุรกิจ อุตสาหกรรม การท่องเที่ยวเจริญเติบโตได้ดีอย่างมั่นคงเเข็งแรง
รัฐบาลไทย-ข่าวทำเนียบรัฐบาล-ปลัด วธ. เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจำปี 2564
วันจันทร์ที่ 26 กันยายน 2565
ปลัด วธ. เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจําปี 2564
ปลัด วธ. เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจําปี 2564
เมื่อวันที่ 25 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจําปี 2564 โดยมีนางสาวนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายธนกร ปุลิเวคินทร์ ประธานสมาพันธ์สมาคมภาพยนตร์แห่งชาติ คณะกรรมการสมาพันธ์สมาคมภาพยนตร์แห่งชาติ ผู้บริหาร เจ้าหน้าที่ที่เกี่ยวข้อง ผู้กํากับ ดารานักแสดง แขกผู้มีเกียรติ และสื่อมวลชน เข้าร่วม ณ โรงภาพยนตร์สยามภาวลัย รอยัลแกรนด์เธียเตอร์ ชั้น 6 พารากอนซีนีเพล็กซ์ ศูนย์การค้าสยามพารากอน กรุงเทพฯ
รัฐบาลไทย-ข่าวทำเนียบรัฐบาล-รองโฆษกฯ รัชดาฯ เตือนประชาชนอย่าหลงเชื่อ SMS จากไปรษณีย์ไทย แจ้งเตือนพัสดุตกค้าง ระมัดระวังการหลอกโอนเงินจากมิจฉาชีพ
วันอาทิตย์ที่ 2 ตุลาคม 2565
รองโฆษกฯ รัชดาฯ เตือนประชาชนอย่าหลงเชื่อ SMS จากไปรษณีย์ไทย แจ้งเตือนพัสดุตกค้าง ระมัดระวังการหลอกโอนเงินจากมิจฉาชีพ
รองโฆษกฯ รัชดาฯ เตือนประชาชนอย่าหลงเชื่อ SMS จากไปรษณีย์ไทย แจ้งเตือนพัสดุตกค้าง ระมัดระวังการหลอกโอนเงินจากมิจฉาชีพ
นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า ขณะนี้มีการใช้ช่องทาง SMS ส่งข้อความเท็จ อ้างเป็นข้อความจากบริษัทไปรษณีย์ไทย จํากัด ว่า “Thailandpost : Your Package is still awaiting processing Please confirm Deliver Charges” หรือ “ขณะนี้คุณมีพัสดุตกค้างที่ไม่สามารถจัดส่งได้ กรุณาชําระค่าบริการ” พร้อมแนบลิงก์เพื่อให้ผู้ที่ได้รับ SMS กด เพื่อนําไปสู่การกรอกข้อมูลที่สําคัญ ได้แก่ หมายเลขบัตรเครดิต ชื่อผู้ถือบัตรวันหมดอายุของบัตร และรหัส 3 หลักสุดท้าย (CVC / CVV ที่อยู่ด้านหลังบัตรเครดิต / เอทีเอ็ม พร้อมด้วยจํานวนเงินที่ต้องชําระค่าบริการ และหมายเลขติดตามพัสดุ) จึงขอเตือนประชาชนอย่าหลงเชื่อ จะได้ไม่ตกเป็นเหยื่อถูกหลอกโอนเงิน
นางสาวรัชดาฯ กล่าวเพิ่มเติมว่า กรณีดังกล่าวเป็นกลโกงมิจฉาชีพรูปแบบใหม่ ซึ่งอาศัยช่องทางจากการส่ง SMS แจ้งผู้รับ โดยอ้างว่ามีพัสดุตกค้าง พร้อมค่าบริการที่ต้องชําระ จึงขออย่าไปกดลิงก์ หรือกรอกข้อมูลส่วนตัวใด ๆ เด็ดขาด เนื่องจากเป็นการหลอกโอนเงินจากมิจฉาชีพ ซึ่งทางไปรษณีย์ไทยไม่มีนโยบายในการแจ้งเรียกเก็บค่าดําเนินการใด ๆ ทั้งสิ้นผ่านทาง SMS ทั้งนี้ หากประชาชนพบเห็นการกระทําในลักษณะดังกล่าว หรือ ต้องการสอบถามข้อมูลเพิ่มเติมถึงการติดตามสถานะพัสดุ สามารถติดต่อได้ที่ THP Contact Center 1545, เว็บไซต์บริษัท ไปรษณีย์ไทย จํากัด (www.thailandpost.co.th), ไลน์ออฟฟิเชียล @Thailand Post, เฟซบุ๊ก บริษัท ไปรษณีย์ไทย จํากัด และทวิตเตอร์ @Thailand_Post
รัฐบาลไทย-ข่าวทำเนียบรัฐบาล-“ที่ปรึกษารัฐมนตรีเกษตรฯ” นำทีมชลประทานลงพื้นที่กรุงเทพตะวันออก
วันอังคารที่ 13 กันยายน 2565
“ที่ปรึกษารัฐมนตรีเกษตรฯ” นําทีมชลประทานลงพื้นที่กรุงเทพตะวันออก
“ที่ปรึกษารัฐมนตรีเกษตรฯ” นําทีมชลประทานลงพื้นที่กรุงเทพตะวันออก ช่วยกทม.ผันน้ําจากคลองแสนแสบและคลองประเวศน์บุรีรมย์ลงแม่น้ําบางปะกงและอ่าวไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นําคณะประกอบด้วย นายณฐกร สุวรรณธาดา คณะที่ปรึกษารัฐมนตรีว่าการกระทรวงเกษตรและสหกรณ์ ว่าที่ร้อยตรีธนิตศักดิ์ ดารามั่น นางสาวณัฐิดา เตาเฟ็ส และนายสุรชาติ มาลาศรี ผอ.สํานักบริหารโครงการ นายชุติมันต์ สกุลพราหมณ์ ผู้อํานวยการสํานักงานชลประทานที่ 11 นายยงยส เนียมทรัพย์ รองผอ.ชป.ที่11 นายธีรภัทร สามไพบูลย์ ผู้อํานวยการโครงการส่งน้ําและบํารุงรักษาพระองค์ไชยานุชิต นายสมเดช ศรีวิเชียรผู้อํานวยการโครงการส่งน้ําและบํารุงรักษาชลหารพิจิตร ลงพื้นที่ติดตามสถานการณ์การบริหารจัดการน้ําของโครงการส่งน้ําและบํารุงรักษาชลหารพิจิตร และโครงการส่งน้ําและบํารุงรักษาพระองค์ไชยานุชิตสํานักงานชลประทานที่ 11 ฝั่งตะวันออกของกรุงเทพมหานคร จังหวัดสมุทรปราการ และจังหวัดฉะเชิงเทรา
โดยได้ตรวจการทํางานของสถานีสูบน้ําหนองจอก ซึ่งมีเครื่องสูบน้ําด้วยไฟฟ้าจํานวน 20 เครื่อง แต่ละเครื่องสามารถสูบน้ําได้ 3 ลูกบาศก์เมตรต่อวินาที กําลังเดินเครื่องสูบน้ําจากคลองแสนแสบลงคลองบางขนากและคลองนครเนื่องเขตสู่แม่น้ําบางปะกง ระยะทาง 28 กิโลเมตรเช่นเดียวกับสถานีสูบน้ําประเวศน์บุรีรมย์ที่กําลังสูบน้ําในคลองประเวศน์บุรีรมย์ไปลงแม่น้ําบางปะกงทางตะวันออก และไปลงคลองพระองค์ไชยานุชิตสู่อ่าวไทยอีกทางหนึ่ง โดยต้องบริหารจัดการน้ําให้อยู่ในระดับไม่ล้นตลิ่ง เนื่องจากมีชุมชนบ้านเรือนและพื้นที่เกษตรอยู่ตลอดแนวคลอง
ทั้งนี้ ที่ปรึกษารัฐมนตรีเกษตรฯ ได้ให้กําลังใจผู้ปฏิบัติงานทุกคนที่ทํางานหามรุ่งหามค่ําช่วยแก้ไขปัญหาอุทกภัย และได้ย้ําถึงนโยบายที่ ดร.เฉลิมชัย ศรีอ่อน รัฐมนตรีเกษตรฯ สั่งการให้ทุกหน่วยงานในสังกัดกระทรวงเกษตรฯ โดยเฉพาะกรมชลประทานช่วยเหลือกรุงเทพมหานครให้เต็มกําลังความสามารถพร้อมกับกําชับให้ดูแลช่วยเหลือประชาชน 2 ฝั่งคลอง รวมทั้งเรือกสวนไร่นาบ่อปลาบ่อกุ้ง และฟาร์มปศุสัตว์ในพื้นที่กรุงเทพ สมุทรปราการ และฉะเชิงเทรา ให้ได้รับผลกระทบน้อยที่สุดจากน้ําท่วมในครั้งนี้.
รัฐบาลไทย-ข่าวทำเนียบรัฐบาล-รมว.เฮ้ง สั่ง สปส. เร่งมอบสิทธิประโยชน์เหยื่ออิแทวอน อดีตผู้ประกันตน ม.33
วันอังคารที่ 1 พฤศจิกายน 2565
รมว.เฮ้ง สั่ง สปส. เร่งมอบสิทธิประโยชน์เหยื่ออิแทวอน อดีตผู้ประกันตน ม.33
...
วันที่ 1 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้ากรณีที่ปรากฏข่าวมีคนไทยที่เสียชีวิต 1 ราย จากโศกนาฏกรรมในงานเทศกาลคืนวันฮัลโลวีนที่จัดขึ้นในย่านถนนอิแทวอน กรุงโซล ประเทศเกาหลีใต้ ที่มีผู้คนไปร่วมงานจํานวนมาก เบียดเสียดกันแน่น ล้ม และเหยียบกัน จนทําให้มีผู้เสียชีวิตและได้รับบาดเจ็บเป็นจํานวนมาก เนื่องจากขาดอากาศหายใจ เมื่อคืนวันที่ 29 ตุลาคมที่ผ่านมานั้น
นายสุชาติ กล่าวต่อว่า ในส่วนของกระทรวงแรงงานผมได้สั่งการให้หน่วยงานในสังกัดกระทรวงแรงงานเร่งตรวจสอบรายละเอียดผู้เสียชีวิต ซึ่งจากข้อมูลของหน่วยงานสังกัดกระทรวงแรงงานจังหวัดเพชรบูรณ์ทราบว่า คนไทยที่ผู้เสียชีวิต ชื่อ น.ส.ณัฐธิชา มาแก้ว อายุ 27 ปี มีภูมิลําเนาอยู่บ้านเลขที่ 40 หมู่ที่ 9 ตําบลหนองไขว่ อําเภอหล่มสัก จังหวัดเพชรบูรณ์ เคยเป็นผู้ประกันตนมาตรา 33 มาก่อน และต่อมาได้ลาออกเมื่อวันที่ 30 มิถุนายน 2565 ผมจึงได้สั่งการให้สํานักงานประกันสังคม เร่งมอบสิทธิประโยชน์ให้แก่ญาติของผู้เสียชีวิต ซึ่งญาติมีสิทธิได้รับค่าทําศพ จํานวน 50,000 บาท และเงินบําเหน็จชราภาพ จํานวน 15,500 บาท รวมเป็นเงินทั้งสิ้น 65,500 บาท ทั้งนี้ หน่วยงานสังกัดกระทรวงแรงงานจังหวัดเพชรบูรณ์ ได้แจ้งให้ญาติผู้เสียชีวิตทราบในเบื้องต้นแล้ว และในวันนี้ได้ลงพื้นที่เยี่ยมให้กําลังใจ และมอบสิทธิประโยชน์ให้ความช่วยเหลือในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครบุคคลเข้าศึกษาหลักสูตรวิทยาศาสตรบัณฑิต สาขาวิชาวิทยาการการบิน ประจำปีการศึกษา 2566
วันพฤหัสบดีที่ 6 ตุลาคม 2565
สถาบันการบินพลเรือน เปิดรับสมัครบุคคลเข้าศึกษาหลักสูตรวิทยาศาสตรบัณฑิต สาขาวิชาวิทยาการการบิน ประจําปีการศึกษา 2566
...
สถาบันการบินพลเรือน กระทรวงคมนาคม เปิดรับสมัครบุคคลเข้าศึกษาหลักสูตรวิทยาศาสตรบัณฑิต สาขาวิชาวิทยาการการบิน ประจําปีการศึกษา 2566 รับทุกแผนการเรียน
หลักสูตรครอบคลุมถึง 6 สายวิชาชีพด้านการบิน ประกอบด้วย
1. วิชาชีพด้านการจราจรทางอากาศ
2. วิชาชีพด้านการท่าอากาศยาน
3. วิชาชีพด้านการขนส่งสินค้าทางอากาศ
4. วิชาชีพด้านโลจิสติกส์การบิน
5. วิชาชีพด้านธุรกิจสายการบิน
6. วิชาชีพด้านการบํารุงรักษาอากาศยาน
โดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 30 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620 3621 2210 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-ขึ้นค่าจ้างขั้นต่ำทั่วประเทศ 328-354 บาทต่อวัน มีผล 1 ต.ค.65 เป็นต้นไป
วันจันทร์ที่ 19 กันยายน 2565
ขึ้นค่าจ้างขั้นต่ําทั่วประเทศ 328-354 บาทต่อวัน มีผล 1 ต.ค.65 เป็นต้นไป
วันพุธที่ 14 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาสภาวะเศรษฐกิจภาคประชาชน โดย ครม.มีมติรับทราบประกาศคณะกรรมการค่าจ้าง เรื่อง อัตราค่าจ้างขั้นต่ํา ฉบับที่ 11 ซึ่งเป็นการกําหนดอัตราค่าจ้างแรงงานขั้นต่ําทั่วประเทศเพิ่มขึ้นเป็น 328 – 354 บาท/วัน มีผลบังคับใช้ตั้งแต่วันที่ 1 ต.ค.2565 เป็นต้นไป ทั้งนี้ อัตราค่าจ้างแรงงานฉบับใหม่พิจารณาจากดัชนีค่าครองชีพ อัตราเงินเฟ้อ ต้นทุนการผลิต ราคาสินค้าและบริการ ความสามารถของธุรกิจ ผลิตภาพแรงงาน และผลิตภัณฑ์มวลรวมของประเทศ โดยผ่านการรับฟังความคิดเห็นและเป็นที่ยอมรับร่วมกันทุกฝ่ายแล้ว เพื่อให้ลูกจ้างสามารถดํารงชีพอย่างเป็นสุขและนายจ้างสามารถประกอบธุรกิจต่อไปได้ โดยเชื่อมั่นว่าจะไม่เป็นอุปสรรคต่อการขยายตัวของเศรษฐกิจในภาพรวมของประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐ พร้อมพัฒนาระบบเครื่อง CDM ให้รองรับการยืนยันตัวตนด้วยรหัส OTP ตั้งแต่ 1 มิ.ย. 66 เป็นต้นไป
วันศุกร์ที่ 4 พฤศจิกายน 2565
สมาคมสถาบันการเงินของรัฐ พร้อมพัฒนาระบบเครื่อง CDM ให้รองรับการยืนยันตัวตนด้วยรหัส OTP ตั้งแต่ 1 มิ.ย. 66 เป็นต้นไป
สถาบันการเงินของรัฐทุกแห่งที่มีบริการผ่านเครื่องรับฝากอัตโนมัติ (CDM) มีความพร้อมในการพัฒนาระบบเครื่อง CDM ให้สามารถรองรับบริการยืนยันตัวตนให้แก่ผู้ฝากเงินผ่านเครื่อง CDM สามารถกรอกหมายเลขประจําตัวประชาชน และเบอร์โทรศัพท์มือถือเพื่อรับรหัส OTP
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) กล่าวว่า สถาบันการเงินของรัฐทุกแห่งที่มีบริการผ่านเครื่องรับฝากอัตโนมัติ (CDM) มีความพร้อมในการพัฒนาระบบเครื่อง CDM ให้สามารถรองรับบริการยืนยันตัวตนให้แก่ผู้ฝากเงินผ่านเครื่อง CDM สามารถกรอกหมายเลขประจําตัวประชาชน และเบอร์โทรศัพท์มือถือเพื่อรับรหัส OTP (One Time Password) โดยไม่มีค่าใช้จ่ายเพิ่มเติม และนําไปกรอกยืนยันตัวตนบนหน้าจอเครื่อง CDM ก่อนทําธุรกรรมฝากเงิน ตั้งแต่วันที่ 1 มิถุนายน 2566 เป็นต้นไป พร้อมร่วมกันพิจารณาแนวทางการอื่น ๆ ในการยืนยันตัวตนเพิ่มเติมในการปฏิบัติตามมาตรการด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย เพื่อให้ลูกค้าประชาชนได้รับความสะดวกและความปลอดภัยในการใช้บริการ และมีทางเลือกในการยืนยันตัวตนให้กับประชาชนที่ไม่มีบัตรเดบิต บัตรเครดิต หรือบัตร ATM สามารถทํารายการฝากเงินที่เครื่องรับฝากเงิน CDM ได้ต่อไป
ทั้งนี้ เพื่อให้เป็นไปตามที่สํานักงานป้องกันและปราบปรามการฟอกเงิน (ป.ป.ง.) ธนาคารแห่งประเทศไทย (ธปท.) และสมาคมธนาคารไทย ที่มีข้อสรุปร่วมกันให้เพิ่มทางเลือกและอํานวยความสะดวกให้กับประชาชนในการปฏิบัติตามมาตรการด้านการป้องกันและปราบปรามการฟอกเงินฯ ที่กําหนดให้การทําธุรกรรมทางการเงิน เช่น ฝากเงินผ่านเครื่อง CDM ต้องมีการแสดงตนโดยใช้บัตรเดบิต บัตรเครดิต หรือบัตร ATM ของผู้ทําธุรกรรม เป็นต้น เพื่อให้มีความปลอดภัยตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
รัฐบาลไทย-ข่าวทำเนียบรัฐบาล-1-2 พ.ย.นี้ ไทยพร้อมลงนามแผนปฏิบัติการร่วมความเป็นหุ้นส่วนทางยุทธศาสตร์ไทย-ออสเตรเลีย ค.ศ.2022-2025
วันอังคารที่ 25 ตุลาคม 2565
1-2 พ.ย.นี้ ไทยพร้อมลงนามแผนปฏิบัติการร่วมความเป็นหุ้นส่วนทางยุทธศาสตร์ไทย-ออสเตรเลีย ค.ศ.2022-2025
1-2 พ.ย.นี้ ไทยพร้อมลงนามแผนปฏิบัติการร่วมความเป็นหุ้นส่วนทางยุทธศาสตร์ไทย-ออสเตรเลีย ค.ศ.2022-2025
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.เห็นชอบร่างแผนปฏิบัติการร่วมว่าด้วยความเป็นหุ้นส่วนทางยุทธศาสตร์ระหว่างไทยกับออสเตรเลีย ค.ศ.2022-2025 (Joint Plan of Action to Implement the Thailand-Australia Strategic Partnership 2022-2025) ร่างแผนปฏิบัติการฉบับนี้ เป็นผลสืบเนื่องจากนายกรัฐมนตรีทั้งสองประเทศได้ลงนามในปฏิญญาร่วมว่าด้วยความเป็นหุ้นส่วนทางยุทธศาสตร์ระหว่างราชอาณาจักรไทยกับออสเตรเลีย เมื่อวันที่ 13 พฤศจิกายน 2563 ที่ผ่านมา เพื่อยกระดับความสัมพันธ์ทวิภาคีเป็นหุ้นส่วนทางยุทธศาสตร์ โดยปฏิญญาฯ ดังกล่าวได้กําหนดให้กระทรวงการต่างประเทศของทั้งสองฝ่ายจัดทําร่างแผนปฏิบัติการร่วมฯ เพื่อขับเคลื่อนความร่วมมือระหว่างกัน ทั้งนี้ จะมีการลงนามร่างแผนปฏิบัติการร่วมฯ ในระหว่างการเยือนประเทศไทยอย่างเป็นทางการของนางสาวเพนนี หว่อง รัฐมนตรีว่าการต่างประเทศออสเตรเลีย ระหว่างวันที่ 1-2 พฤศจิกายน 2565 เพื่อหารือทวิภาคีกับรองนายกรัฐมนตรีและรัฐมนตรีว่าการกระทรวงการต่างประเทศ และเข้าเยี่ยมคารวะนายกรัฐมนตรี
สาระสําคัญของร่างแผนปฏิบัติการฉบับนี้ เป็นแผนงานในการขับเคลื่อนความร่วมมือในทุกมิติระหว่างไทยและออสเตรเลีย มีระยะเวลา 4 ปี (พ.ศ.2565 - 2568) ขับเคลื่อนผ่านกิจกรรมและโครงการต่างๆ ในฐานะหุ้นส่วนทางยุทธศาสตร์ ครอบคลุมความร่วมมือรอบด้าน ได้แก่ (1)ด้านการเมือง การทหาร และความมั่นคงรูปแบบใหม่ รวมถึงการปราบปรามอาชญากรรมข้ามชาติ ยาเสพติดและการค้ามนุษย์ (2) ด้านเศรษฐกิจ รวมถึงสาขาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว และเศรษฐกิจดิจิทัล (3) ความร่วมมือรายสาขา อาทิ สาธารณสุข เกษตร การศึกษา วิทยาศาสตร์ เทคโนโลยีและการวิจัย พลังงาน สิ่งแวดล้อม และการบริหารจัดการภัยพิบัติ (4) ความเชื่อมโยงระดับประชาชน และ (5) ความร่วมมือระดับภูมิภาคและอนุภูมิภาค
นางสาวรัชดา กล่าวด้วยว่า วันที่ 19 ธันวาคม 2565 นี้ จะครบรอบความสัมพันธ์ทางการทูตไทย-ออสเตรเลีย 70 ปี ซึ่งร่างแผนปฏิบัติการฉบับนี้ ถือเป็นการยืนยันถึงความสัมพันธ์ที่ดีระหว่างไทยและออสเตรเลีย รวมถึงเป็นแผนงานในการขับเคลื่อนความร่วมมือของทั้งสองประเทศในทุกมิติและสนับสนุนการฟื้นฟูเศรษฐกิจและหลังการระบาดของโรคโควิด-19
รัฐบาลไทย-ข่าวทำเนียบรัฐบาล-ครม.เห็นชอบการแก้ไขปัญหาส่งมอบพื้นที่บริเวณโรงงานมักกะสันเพื่อสนับสนุนบริการรถไฟของโครงการรถไฟความเร็วสูงเชื่อม3สนามบิน
วันอังคารที่ 27 กันยายน 2565
ครม.เห็นชอบการแก้ไขปัญหาส่งมอบพื้นที่บริเวณโรงงานมักกะสันเพื่อสนับสนุนบริการรถไฟของโครงการรถไฟความเร็วสูงเชื่อม3สนามบิน
ครม.เห็นชอบการแก้ไขปัญหาส่งมอบพื้นที่บริเวณโรงงานมักกะสันเพื่อสนับสนุนบริการรถไฟของโครงการรถไฟความเร็วสูงเชื่อม3สนามบิน
วันที่ 27 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบเรื่องการแก้ไขปัญหาส่งมอบพื้นที่เพื่อสนับสนุนบริการรถไฟของโครงการรถไฟความเร็วสูงเชื่อมสามสนามบินบริเวณพื้นที่โรงงานมักกะสัน โดยให้กรมที่ดิน และกระทรวงมหาดไทย ดําเนินการแก้ไข ทบทวน หรือปรับปรุงระเบียบกระทรวงมหาดไทย ว่าด้วย หลักเกณฑ์และวิธีการเกี่ยวกับการอนุญาตตามมาตรา 9 แห่งประมวลกฎหมายที่ดิน พ.ศ.2543 ในกรณีที่เกี่ยวข้องกับการขอใช้สาธารณสมบัติของแผ่นดิน อนุญาตให้ใช้ได้ไม่เกิน 5 ปี นับแต่วันออกใบอนุญาต และการห้ามไม่ให้ขุดพื้นดินลึกจากพื้นดินทั่วไปเกินกว่า 5 เมตร เพื่อให้โครงการรถไฟความเร็วสูงเชื่อมสามสนามบิน สามารถดําเนินการขออนุญาตการประเมินผลกระทบสิ่งแวดล้อม (EIA)และขออนุญาตก่อสร้างได้ ในระหว่างที่อยู่ในขั้นตอนการขอถอนสภาพ
สําหรับการขอใช้และการขอถอนสภาพลํารางสาธารณประโยชน์ที่อยู่ระหว่างดําเนินการตามระเบียบปฏิบัติปัจจุบันนั้น เมื่อได้มีการปรับปรุงระเบียบกระทรวงมหาดไทย และมีผลบังคับใช้แล้วให้สามารถใช้แนวทางปฏิบัติตามระเบียบใหม่ไปดําเนินการต่อเนื่องได้ ซึ่งปัจจุบันสํานักงานคณะกรรรมการนโยบายเขตพัฒนาพิเศษภาคตะวันออก(สกพอ.)ได้ดําเนินการยื่นขอเพิกถอนลํารางสาธารณะดังกล่าวแล้ว โดยอยู่ระหว่างเสนอให้สภากรุงเทพมหานครให้ความเห็นชอบก่อนดําเนินการตามที่กฎหมายกําหนดต่อไป
น.ส.ไตรศุลีกล่าวว่า โครงการรถไฟความเร็วสูงเชื่อมสามสนามบิน เป็นหนึ่งในโครงการลงทุนเพื่อพัฒนาโครงสร้างพื้นฐานด้านคมนาคมขนส่งที่สําคัญในพื้นที่เขตพัฒนาพิเศษภาคตะวันออก (Flagship Project) โดยปัจจุบันการรถไฟแห่งประเทศไทย (รฟท.) และหน่วยงานที่เกี่ยวข้องอยู่ระหว่างดําเนินการส่งมอบพื้นที่ดําเนินโครงการ ให้เอกชนคู่สัญญาตามที่กําหนดในสัญญาร่วมลงทุนโครงการถไฟความเร็วสูงเชื่อมสามสนามบิน ทั้งนี้ พื้นที่ที่ต้องส่งมอบให้เอกชนคู่สัญญา ซึ่งเป็นส่วนหนึ่งของเงื่อนไขการเริ่มต้นดําเนินโครงการ ในสัญญาร่วมลงทุน ประกอบด้วยพื้นที่ของโครงการรถไฟความเร็วสูงเชื่อมสามสนามบินเกี่ยวกับรถไฟ และพื้นที่เพื่อสนับสนุนบริการของรถไฟ โดย รฟท. ได้ดําเนินการจนมีความพร้อมแล้ว แต่ยังมีประเด็นปัญหาที่ต้องเร่งดําเนินการแก้ไขให้ได้ข้อยุติดังกล่าว
รัฐบาลไทย-ข่าวทำเนียบรัฐบาล-ผู้ว่าฯ นนท์ ติดตามสถานการณ์น้ำท่วมอย่างใกล้ชิด เฝ้าระวังถนนนครอินทร์ และสะพานพระรามสี่ ย้ำหากต้องการความช่วยเหลือขอให้รีบเเจ้งผ่านสายด่วน 1784 ทันที
วันเสาร์ที่ 15 ตุลาคม 2565
ผู้ว่าฯ นนท์ ติดตามสถานการณ์น้ําท่วมอย่างใกล้ชิด เฝ้าระวังถนนนครอินทร์ และสะพานพระรามสี่ ย้ําหากต้องการความช่วยเหลือขอให้รีบเเจ้งผ่านสายด่วน 1784 ทันที
ผู้ว่าฯ นนท์ ติดตามสถานการณ์น้ําท่วมอย่างใกล้ชิด เฝ้าระวังถนนนครอินทร์ และสะพานพระรามสี่ ย้ําหากต้องการความช่วยเหลือขอให้รีบเเจ้งผ่านสายด่วน 1784 ทันที
วันนี้(15 ต.ค. 65) นายสุธี ทองแย้ม ผู้ว่าราชการจังหวัดนนทบุรี เปิดเผยถึงกรณีสถานการณ์น้ําท่วมขังเนื่องจากระดับน้ําในแม่น้ําเจ้าพระยามีระดับที่สูงขึ้น ทําให้เอ่อล้นเข้าท่วมพื้นที่ตําบลบางสีทอง อําเภอบางกรวย จังหวัดนนทบุรี รวมถึงติดตามเฝ้าระวังถนนนครอินทร์ และสะพานพระรามสี่ ขณะนี้ได้เร่งระบายน้ําและเสริมคันดินป้องกันแล้ว
นายสุธี ทองแย้ม ผู้ว่าราชการจังหวัดนนทบุรี กล่าวว่า เมื่อวานนี้ได้มอบหมายให้ นางสาวอโรชา นันทมนตรี รองผู้ว่าราชการจังหวัดนนทบุรี พร้อมด้วยหัวหน้าสํานักงานป้องกันและบรรเทาสาธารณภัยจังหวัดนนทบุรี ร่วมกับกํานันตําบลบางสีทอง ผู้ใหญ่บ้านหมู่ 4 ตําบลบางสีทอง ประธานสภาองค์การบริหารส่วนตําบลบางไผ่ ลงพื้นที่ติดตามปัญหาน้ําท่วมขัง และการให้ความช่วยเหลือ จากสถานการณ์น้ําในแม่น้ําเจ้าพระยาเอ่อล้นเข้าพื้นที่ชุมชนหลังโรงเรียนวัดรวก หมู่ 4 ตําบลบางสีทอง ซึ่งพบว่าภายในชุมชนหลังโรงเรียนวัดรวก เป็นพื้นที่ต่ํา มีน้ําท่วมขังสูงประมาณ 30 - 50 ซม. ประชาชนได้รับความเสียหายประมาณ 25 ครัวเรือน ปัญหาน้ําเอ่อล้นเกิดจากน้ําในคลองบางสีทองมีปริมาณสูง ส่งผลให้ไม่สามารถระบายน้ําได้ ในเบื้องต้นเทศบาลตําบลบางสีทองได้สร้างสะพานไม้ให้ประขาชนที่อยู่ในชุมชนได้ใช้สัญจรเดินทาง พร้อมทั้งได้ร่วมกับองค์การบริหารส่วนตําบลบางไผ่ และเทศบาลเมืองบางกรวย เร่งระบายน้ําออกไปยังประตูระบายน้ําคลองบางสีทอง และประตูระบายน้ําวัดท่าบางสีทองแล้ว นอกจากนี้ ได้ประสานเทศบาลเมืองบางศรีเมืองรับดําเนินการเสริมแนวกระสอบทรายบริเวณดังกล่าวเพิ่มเติมซึ่งจะดําเนินการในวันนี้
นายสุธี ทองแย้ม ผู้ว่าราชการจังหวัดนนทบุรี กล่าวเพิ่มเติมว่า คณะดังกล่าว ยังได้ลงพื้นที่ตรวจสอบสถานการณ์น้ําท่วมขังบริเวณจุดกลับรถใต้สะพานพระราม 5 ถนนนครอินทร์ อําเภอเมืองนนทบุรี และสะพานพระราม 4 ถนนชัยพฤกษ์ อําเภอปากเกร็ด พบว่า แขวงทางหลวงชนบทนนทบุรี ได้ติดตั้งเครื่องสูบน้ํา ขนาด 12 นิ้ว จํานวน 2 เครื่อง เพื่อสูบระบายน้ําในกรณีช่วงน้ําทะเลหนุนสูงและมีน้ําท่วมขัง พร้อมทั้งขอรับการสนับสนุนเครื่องสูบน้ํา ขนาด 14 นิ้ว จํานวน 1 เครื่อง ของกรมป้องกันและบรรเทาสาธารณภัย เพื่อเพิ่มประสิทธิภาพในการระบายน้ํา สําหรับบริเวณจุดกลับรถสะพานพระราม 4 แขวงทางหลวงชนบทนนทบุรี ได้ดําเนินการ เสริมคันดินสูงประมาณ 1 เมตร ยาว 200 เมตร บริเวณใต้สะพานพระราม 4 ทางทิศเหนือ และทางทิศใต้ ได้ดําเนินการเสริมคันดินสูงประมาณ 1 เมตร และวางแนวกระสอบทราย ยาว 200 เมตร เพื่อป้องกันปัญหาน้ําเจ้าพระยาเอ่อล้น ทําให้ผู้ใช้รถใช้ถนนสามารถสัญจรในบริเวณดังกล่าวได้ จึงขอเน้นย้ําพี่น้องประชาชนว่าหากต้องการความช่วยเหลือหรือเเจ้งเหตุภัยต่าง ๆ สามารถโทรศัพท์สายด่วนนิรภัย 1784 โทรฟรี 24 ชั่วโมง เพื่อจะได้ประสานเจ้าหน้าที่ให้เร่งดําเนินการในทันที
รัฐบาลไทย-ข่าวทำเนียบรัฐบาล-ปลัด พม. รับมอบ หมอน – ผ้าห่ม จากเมืองไทยประกันชีวิต เร่งช่วยเหลือกลุ่มผู้สูงอายุที่ขาดแคลน
วันศุกร์ที่ 7 ตุลาคม 2565
ปลัด พม. รับมอบ หมอน – ผ้าห่ม จากเมืองไทยประกันชีวิต เร่งช่วยเหลือกลุ่มผู้สูงอายุที่ขาดแคลน
ปลัด พม. รับมอบ หมอน – ผ้าห่ม จากเมืองไทยประกันชีวิต เร่งช่วยเหลือกลุ่มผู้สูงอายุที่ขาดแคลน
เมื่อวันนี้ 6 ต.ค. 65เวลา 14.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานรับมอบหมอนสําหรับหนุนนอน จํานวน 362 ใบ และผ้าห่มห่อสุญญากาศ จํานวน 400 ผืน จาก บริษัท เมืองไทยประกันชีวิต จํากัด (มหาชน) นําโดย นายสาระ ล่ําซํา ประธานเจ้าหน้าที่บริหาร บริษัท เมืองไทยประกันชีวิต จํากัด (มหาชน) พร้อมด้วยนายปราโมทย์ ศักดิ์กําจร และนางพิตราภรณ์ บุณยรัตพันธุ์ รองกรรมการผู้จัดการอาวุโส ซึ่งมีคณะผู้บริหารกระทรวง พม. และบริษัท เมืองไทยประกันชีวิต จํากัด (มหาชน) ร่วมรับมองของบริจาค ทั้งนี้ กระทรวง พม. โดยศูนย์รับบริจาคกระทรวง พม. จะได้นําของบริจาคทั้งหมดไปแจกจ่ายช่วยเหลือกลุ่มผู้สูงอายุซึ่งเป็นกลุ่มเปราะบางที่ขาดแคลนเครื่องอุปโภคบริโภคที่จําเป็นโดยเร็วที่สุด เพื่อให้ตรงตามวัตถุประสงค์ของผู้บริจาค
ทั้งนี้ ท่านสามารถเป็นส่วนหนึ่งในการพัฒนาสังคมไทยให้เข้มแข็งและน่าอยู่ ด้วยการช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคม เพียงร่วมบริจาคเงิน ผ่านบัญชีเงินฝากธนาคารกรุงไทยประเภทกระแสรายวัน สาขาสะพานขาว เลขที่บัญชี 021-6-05940-2 และบริจาคสิ่งของ ที่ศูนย์รับบริจาคกระทรวง พม. ณ กระทรวง พม. สะพานขาว ถนนกรุงเกษม กรุงเทพฯ โทร. 0 2659 6418 -9
รัฐบาลไทย-ข่าวทำเนียบรัฐบาล-รฟม. ประมวลภาพความสนุกในกิจกรรม “แจกบัตรโดยสารฟรี ฉลองครบรอบ 30 ปี รฟม.”
วันพฤหัสบดีที่ 1 กันยายน 2565
รฟม. ประมวลภาพความสนุกในกิจกรรม “แจกบัตรโดยสารฟรี ฉลองครบรอบ 30 ปี รฟม.”
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมจัดกิจกรรมลูกค้าสัมพันธ์ “แจกบัตรโดยสารฟรี ฉลองครบรอบ 30 ปี รฟม.” เพื่อเฉลิมฉลองเนื่องในโอกาสครบรอบวันคล้ายวันก่อตั้งหน่วยงานเป็นปีที่ 30 โดยมอบบัตรโดยสาร MRT Plus ประเภทบุคคลทั่วไป จํานวน 300 ใบ มูลค่าเดินทางใบละ 300 บาท ฟรี พร้อมแจกของรางวัลมากมายรวมกว่า 1,000 ชิ้น ให้แก่ผู้โชคดีที่ร่วมกิจกรรม ซึ่งแบ่งกิจกรรมออกเป็น 2 รูปแบบ ได้แก่ กิจกรรมออนไลน์ ร่วมสนุกผ่านทางเฟซบุ๊กเพจ MRT Purple Line ในระหว่างวันที่ 21 - 22 สิงหาคม 2565 โดยมีผู้ลงทะเบียนร่วมสนุกผ่านช่องทางดังกล่าวจํานวนกว่า 7,000 คน และได้ประกาศรายชื่อผู้โชคดีที่ได้รับบัตรโดยสารฟรี จํานวน 100 รางวัล เรียบร้อยแล้วเมื่อวันที่ 24 สิงหาคม 2565 และการจัดบูธกิจกรรม ซึ่ง รฟม. ได้ยกขบวนไปสร้างความสนุกสนานกันถึงสถานีรถไฟฟ้ามหานครทั้ง 2 สาย โดยเมื่อวันที่ 25 สิงหาคม 2565 จัดบูธกิจกรรม ณ สถานีพหลโยธิน โครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) และเมื่อวันที่ 26 สิงหาคม 2565 จัดบูธกิจกรรม ณ สถานีเตาปูน โครงการรถไฟฟ้ามหานคร สายฉลองรัชธรรม (MRT สายสีม่วง) โดยตลอดระยะเวลาการจัดกิจกรรมทั้ง 2 วัน มีผู้ใช้บริการรถไฟฟ้า MRT และประชาชนทั่วไปจํานวนมากให้ความสนใจร่วมเล่นเกมเพื่อลุ้นรับบัตรโดยสารที่ รฟม. นําไปแจกวันละ 100 ใบ พร้อมของรางวัลต่าง ๆ บรรยายกาศเป็นไปอย่างสนุกสนาน
ทั้งนี้ รฟม. ขอแสดงความยินดีกับผู้โชคดีที่ได้รับบัตรโดยสารและของรางวัล พร้อมทั้งขอขอบคุณผู้ใช้บริการรถไฟฟ้า ตลอดจนประชาชนทุกท่านที่ร่วมสนุกในกิจกรรมดังกล่าว ซึ่งเป็นกิจกรรมที่ รฟม. ตั้งใจจัดขึ้นเพื่อมอบความสุข สร้างรอยยิ้มและเสียงหัวเราะให้แก่ประชาชน รวมถึงเป็นการส่งเสริมความสัมพันธ์กับกลุ่มผู้มีส่วนได้ส่วนเสียของ รฟม. ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-พายุเนสาท อ่อนกำลังลงเป็นดีเปรสชันก่อนถึงฝั่ง ภาคใต้ฝนตกหนักต่อเนื่องจากร่องมรสุมที่พาดผ่าน
วันพฤหัสบดีที่ 20 ตุลาคม 2565
พายุเนสาท อ่อนกําลังลงเป็นดีเปรสชันก่อนถึงฝั่ง ภาคใต้ฝนตกหนักต่อเนื่องจากร่องมรสุมที่พาดผ่าน
.....
กรมอุตุนิยมวิทยา อัปเดตเส้นทางพายุไต้ฝุ่นเนสาท (NESAT)" ความเร็วลมสูงสุดใกล้ศูนย์กลางประมาณ 65 กม./ชม. มีแนวโน้มอ่อนกําลังลงเป็นพายุดีเปรสชัน และเคลื่อนขึ้นฝั่งประเทศเวียดนามตอนบนวันพรุ่งนี้ จากนั้นจะอ่อนกําลังลงเป็นหย่อมความกดอากาศต่ํากําลังแรง โดยภาคตะวันออกเฉียงเหนือจะมีฝนเล็กน้อยบางแห่ง
.
ส่วนช่วงวันที่ 20 - 22 ต.ค. 65 ร่องมรสุมพาดผ่านภาคใต้ตอนกลาง ประกอบกับลมตะวันตกเฉียงใต้ที่พัดปกคลุมทะเลอันดามันและภาคใต้จะมีกําลังแรงขึ้น ทําให้ภาคใต้มีฝนตกหนักถึงหนักมาก ทะเลอันดามันมีคลื่นสูง 2-3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก ชาวเรือเดินเรือด้วยความระมัดระวังและเรือเล็กควรงดออกจากฝั่ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พล.อ.ประวิตร จริงใจช่วย “ชาวสวนปาล์ม” ประชุม กนป. ย้ำมาตรการเพิ่มราคาปาล์มน้ำมันให้เป็นรูปธรรม พร้อมประกันรายได้ต่อเนื่อง ปี 65-66 สร้างความเชื่อมั่นให้เกษตรกร อยู่ดีกินดี
วันพุธที่ 19 ตุลาคม 2565
พล.อ.ประวิตร จริงใจช่วย “ชาวสวนปาล์ม” ประชุม กนป. ย้ํามาตรการเพิ่มราคาปาล์มน้ํามันให้เป็นรูปธรรม พร้อมประกันรายได้ต่อเนื่อง ปี 65-66 สร้างความเชื่อมั่นให้เกษตรกร อยู่ดีกินดี
พล.อ.ประวิตร จริงใจช่วย “ชาวสวนปาล์ม” ประชุม กนป. ย้ํามาตรการเพิ่มราคาปาล์มน้ํามันให้เป็นรูปธรรม พร้อมประกันรายได้ต่อเนื่อง ปี 65-66 สร้างความเชื่อมั่นให้เกษตรกร อยู่ดีกินดี ตามนโยบายรัฐบาล
วันนี้ (19 ต.ค. 65) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 3/2565 ร่วมกับผู้แทนจากกระทรวงพาณิชย์ กระทรวงเกษตรและสหกรณ์ กระทรวงพลังงาน และหน่วยงานที่เกี่ยวข้อง โดยที่ประชุมได้พิจารณาเห็นชอบในประเด็นต่าง ๆ ที่สําคัญ ดังนี้
ที่ประชุมเห็นชอบให้เปิดตลาดน้ํามันปาล์มและน้ํามันเนื้อในเมล็ดปาล์ม พร้อมบริหารการนําเข้าคราวละ 3ปี (ปี 66-68) โดยให้เป็นไปตามข้อผูกพันของทุกกรอบการค้า และมีการบริหารการนําเข้าเช่นเดียวกับกรอบองค์การ การค้าโลก (WTO) โดยให้องค์การคลังสินค้า (อคส.) เป็นผู้มีสิทธิ์นําเข้าและกระจายให้ผู้ผลิตภายในประเทศ ตามที่สมาคมโรงกลั่นน้ํามันปาล์ม เป็นผู้จัดสรร เพื่อเป็นการรักษาสมดุลการนําเข้า และไม่ส่งผลกระทบต่อภาคการผลิตของเกษตรกร และเห็นชอบโครงการประกันรายได้เกษตรกรชาวสวนปาล์มน้ํามัน ปี 65-66 โดยเริ่มจ่ายเงินชดเชยประกันรายได้งวดแรกให้แก่เกษตรกร ตั้งแต่ ก.ย. 65 เพื่อให้มีความต่อเนื่อง จากโครงการ ปี64-65 รวมทั้งเห็นชอบขยายเวลาโครงการผลักดันการส่งออกน้ํามันปาล์ม เพื่อลดผลผลิตส่วนเกิน ปี65
ทั้งนี้ พลเอก ประวิตร ได้กําชับกระทรวงพาณิชย์ และหน่วยงานที่เกี่ยวข้อง ต้องปฏิบัติตามมติ กนป.ในวันนี้อย่างเคร่งครัด และให้เร่งรัดการติดตั้งเครื่องวัดปริมาณน้ํามันปาล์มให้เสร็จโดยเร็ว เพื่อเร่งช่วยเหลือพี่น้องเกษตรกรชาวสวนปาล์มให้ได้ราคาปาล์มที่สูงขึ้น และติดตามสถานการณ์ปาล์มน้ํามัน ทั้งในและต่างประเทศอย่างใกล้ชิด เพื่อเตรียมรองรับการแก้ปัญหาและป้องกันราคาปาล์มน้ํามันตกต่ําด้วย และเพื่อให้เกิดความเชื่อมั่นในอาชีพการทําสวนปาล์ม ที่จะส่งเสริมให้มีความเป็นอยู่ที่ดีขึ้น อย่างต่อเนื่องและยั่งยืนตามนโยบายของรัฐบาลต่อไป
รัฐบาลไทย-ข่าวทำเนียบรัฐบาล-รัฐบาลเปิด “ศูนย์วิจัยนวัตกรรมเกษตร” แห่งที่ 2 ของเอเชีย ดึงเอกชนผู้นำเทคโนโลยี ร่วมพัฒนานวัตกรรม ยกระดับการผลิต เพิ่มคุณภาพชีวิตเกษตรกร
วันจันทร์ที่ 31 ตุลาคม 2565
รัฐบาลเปิด “ศูนย์วิจัยนวัตกรรมเกษตร” แห่งที่ 2 ของเอเชีย ดึงเอกชนผู้นําเทคโนโลยี ร่วมพัฒนานวัตกรรม ยกระดับการผลิต เพิ่มคุณภาพชีวิตเกษตรกร
.....
กระทรวงเกษตรและสหกรณ์ เปิดศูนย์วิจัยและพัฒนานวัตกรรมด้านการเกษตร เพื่อสนับสนุนภาครัฐในการศึกษาเทคโนโลยีใหม่ คิดค้นพัฒนานวัตกรรมเพิ่มคุณภาพการทํางานด้านเกษตร เช่น โดรนเพื่อการเกษตร สถานีอากาศอัจฉริยะ ดิจิทัลแอปพลิเคชัน การจัดการวัชพืชแบบผสมผสาน มีขอบข่ายการวิจัยครอบคลุม ผลิตภัณฑ์ข้าว ข้าวโพด พืชผักและไม้ผลต่าง ๆ และเป็นแหล่งแลกเปลี่ยนความรู้ระหว่างเกษตรกรของหน่วยงานรัฐและเอกชน
.
ศูนย์วิจัยและพัฒนานวัตกรรมด้านการเกษตร ตั้งอยู่ที่ อ.ศรีประจันต์ จ.สุพรรณบุรี ถือเป็นศูนย์วิจัยแห่งที่ 2 ในภูมิภาคเอเชียถัดจากฟิลิปปินส์ ดําเนินงานโดย บจก.ไบเออร์ไทย ภาคเอกชนสัญชาติเยอรมนี ซึ่งเป็นผู้นําด้านนวัตกรรมและเทคโนโลยีการเกษตร ความร่วมมือนี้จะช่วยเสริมศักยภาพและยกระดับคุณภาพชีวิตแก่เกษตรกรไทย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส จับสัญญาณข่าวปลอมเริ่ม “แป้ก” คนเชื่อน้อยลง
วันอาทิตย์ที่ 18 กันยายน 2565
ดีอีเอส จับสัญญาณข่าวปลอมเริ่ม “แป้ก” คนเชื่อน้อยลง
ดีอีเอส จับสัญญาณข่าวปลอมเริ่ม “แป้ก” คนเชื่อน้อยลง
ดีอีเอสสรุปสถานการณ์ข่าวปลอมรอบสัปดาห์ล่าสุดเห็นสัญญาณบวกคนรู้เท่าทันมากขึ้นโดย10อันดับเฟคนิวส์ที่คนสนใจมากสุดได้รับความสนใจต่ํากว่าหลักร้อยสอดคล้องกับสถิติการแจ้งความออนไลน์พบจํานวนคดีเกี่ยวกับข่าวปลอมลดลงถึง80%
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่9 - 15ก.ย. 65โดยศูนย์ต่อต้านข่าวปลอมมีจํานวนข้อความที่เข้ามาทั้งหมด11,300,442ข้อความหลังจากคัดกรองพบข้อความที่ต้องดําเนินการตรวจสอบ(Verify)จํานวน470ข้อความโดยเป็นจํานวนเรื่องที่ต้องดําเนินการตรวจสอบ170เรื่อง
ขณะที่ภาพรวมสถานการณ์ข่าวปลอมของไทยเริ่มเห็นแนวโน้มว่าประชาชนรู้เท่าทันข่าวปลอมมากขึ้นให้ความสนใจต่อข่าวปลอมที่ถูกแชร์ต่อๆกันน้อยลงโดยพบว่าข่าวปลอมที่ติดอันดับคนสนใจมากสุด10ข่าวประจําสัปดาห์นี้ไม่มีข่าวใดที่มียอดสนใจถึงหลักร้อย
สําหรับข่าวปลอมที่มีคนสนใจสูงสุด10อันดับประกอบด้วยอันดับ1เว็บไซต์กระทรวงสาธารณสุขเปิดให้กรอกข้อมูลเพื่อรับเงินช่วยเหลือโควิด19อันดับ2ดื่มเหล้าติดต่อกัน7วันช่วยเสริมสร้างระบบภูมิคุ้มกันในร่างกายและหากดื่มขณะตั้งครรภ์จะช่วยป้องกันปัญหาสุขภาพอันดับ3ตลาดหลักทรัพย์แห่งประเทศไทยเปิดลงทุนหุ้นECFกําไรสูงเริ่มต้นลงทุน1,000บาทอันดับ4ธ.ออมสินปล่อยสินเชื่อออมสินเงินด่วนเงินฉุกเฉินอนุมัติภายใน3นาที อันดับ5พายุหมุ่ยฟ้าจะเข้าภาคอีสานบริเวณจังหวัดมุกดาหารอํานาจเจริญอุบลราชธานี
อันดับ6เรื่อง4วิธีการปฐมพยาบาลเมื่อสําลักอาหารตกหมอนขาเป็นตะคริวและขาชาอันดับ7เรื่องธ.ออมสินธ.กรุงไทยร่วมกับบริษัทเอกชนเปิดให้กู้ยืม5,000 - 300,000บาทผ่านไลน์อันดับ8เสมหะตกค้างในเลือดปวดหัวเรื้อรังปล่อยทิ้งไว้นานจะสะสมเป็นลิ่มเลือดในสมองเสี่ยงอัมพฤกษ์อัมพาตอันดับ9ประเทศไทยในภาคอีสานภาคกลางเตรียมรับมือกับพายุ4ลูกและอันดับ10ริดสีดวงทวารเรื้อรังรักษาได้โดยงดเนื้อสัตว์7วันพร้อมกินเห็ดบ่อยๆ
“แนวโน้มที่ประชาชนมีความรู้เท่าทันข่าวปลอมมากขึ้นนี้ยังสอดคล้องกับข้อมูลการรับแจ้งความออนไลน์ผ่านเว็บไซต์www.thaipoliceonline.comซึ่งหลังจากเปิดตัวมาได้ราว5เดือนพบว่าคดีเกี่ยวกับเฟคนิวส์ลดลงถึง80%”นางสาวนพวรรณกล่าว
ทั้งนี้ยังต้องขอความร่วมมือกับประชาชนและการสร้างความตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์อย่างต่อเนื่องโดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
******************